b'\n_START_ARTICLE_\nKroja\xc4\x8dek Hla\xc4\x8dek\n_START_SECTION_\nO liku\n_START_PARAGRAPH_\nKnji\xc5\xbeevna oseba s svojim znanjem in iznajdljivostjo marsikomu pomaga iz stiske. Ima nadnaravno mo\xc4\x8d in v trenutku najde re\xc5\xa1itev za prav vsak problem. V pravljicah se ka\xc5\xbee problematika sodobnega sveta, kot npr. dejstvo, da se otroci nimajo kje igrati, saj je drevesa v mestih nadomestil beton. Kroja\xc4\x8dek Hla\xc4\x8dek v \xc5\xbeelji, da bi se otrokom bolje godilo, najde enostavno re\xc5\xa1itev prav za vsak problem. Re\xc5\xa1itve ne dose\xc5\xbee s pomo\xc4\x8djo sodobnih pripomo\xc4\x8dkov ali nadnaravnih sil, kakor je navadno v ve\xc4\x8dini pravljic, temve\xc4\x8d jih re\xc5\xa1uje na \xc4\x8disto preprost na\xc4\x8din, najve\xc4\x8dkrat kar s \xc5\xa1ivalnimi pripomo\xc4\x8dki. Izdelal je avtomobil iz otro\xc5\xa1kega vozi\xc4\x8dka, kolesa pa nadomestil z velikimi gumbi - tak avtomobil vozi brez bencina in brez plina, Tinku in njegovi mami, ki sta bila brez strehe nad glavo, pa je sezidal hi\xc5\xa1o iz gumbov ..._NEWLINE_Lik kroja\xc4\x8dka Hla\xc4\x8dka je zasnovan na prijateljstvu in pomo\xc4\x8di drugim (vedno pomaga svojim trem prijateljem - stranskim knji\xc5\xbeevnim osebam - Bredi, Binetu in Borku ter drugim, ki jih morda prvi\xc4\x8d sre\xc4\x8da na cesti). Kroja\xc4\x8dek Hla\xc4\x8dek predstavlja na\xc4\x8din \xc5\xbeivljenja, ki bi bil pravi\xc4\x8den do vseh, brez slabih ljudi in brez \xc5\xa1kodo\xc5\xbeeljnosti. Ne zanika, da resni\xc4\x8dno \xc5\xbeivljenje ni vedno tako, a poudari, da se je vredno z dobroto na preprost na\xc4\x8din temu upreti ter dose\xc4\x8di sre\xc4\x8do.\n_START_SECTION_\nInternetni vir\n_START_PARAGRAPH_\nKoropedija'